जिला चित्रकूट, ब्लाक मऊ, कस्बा बरगढ़ हिंया 25 दिसम्बर से क्रिकेट मैच खेलावा जात हवैं या मैच शैलेश शुक्ला खेलावत हवै।मैंच मा होय वाला खर्चा शैलेश शुक्ला उठावत हवै। 25 दिसम्बर से 10 जनवरी तक मैच होत हवै जेहिमा 16 टीम भाग लेत हवैं।
शैलेश शुक्ला का कहब हवै कि क्रिकेट टूर्नामेंट पांच साल से बरगढ़ मा करावत हौं।जेहिमा हमार पाठा क्षेत्र बरगढ़ का नाम हो। हर साल हम नये साल मा 1 जनवरी से मैच शुरू करत रहै पै या दरकी 25 दिसम्बर के बड़ा दिन से मैच शुरू कीने हन।
क्रिकेट मैच का 16 टीम भाग लेत हवैं। इं 16 टीम अलग-अलग 16 जघा से आवत हवै। जेहिमा इलाहाबाद,कर्वी मंझनपुर, शंकरगढ़, रींवा अउर मध्यप्रदेश से दुइ टीम आवत हवैं। या मैच मै हर साल करावट हौ या खेल मोर खातिर त्यौहार जइसे हवै मै आपन सउख के कारन या मैच खेलावत हौ, यहिसे मोहिका बहुतै खुशी होत हवै। यहै खातिर मै या मैच का पूरा खर्चा उठावत हौ मैच मा जउन अतिथि आवत हवै उंई भी मदद करत हवै। गांव का प्रधान हमार कउनौ मदद नही करत हवै। मैच के अंत मा हम खेलािड़न का ईनाम भी देइत हवैं। जेहिमा 31 हजार का पहिला ईनाम,11 हजार का दूसरा ईनाम हवैं।
खेलािड़न के खाये-पिये के अच्छी व्यवस्था भी हम करित हन। जबै तक मै जिंदा हौ तबै तक हर साल क्रिकेट मैच कराइहौं, काहे से यहिसे हम अलग-अलग जघा कें मड़इन से मिले अउर समझे का मउका मिलत हवैं।
रिपोर्टर- सुनीता
13/01/2017 को प्रकाशित
awa_Deva awa_Deva awa_Deva bho_Deva awa_Deva hin_Deva